
Republika Hrvatska
Općinski prekršajni sud u Zagrebu
Avenija Dubrovnik 8	
    Poslovni broj: Pp-8142/2026-2		
U   I M E   R E P U B L I K E   H R V A T S K E
P R E S U D A

	Općinski prekršajni sud u Zagrebu, po sucu Darjanu Bižupiću, uz sudjelovanje Ozane Tomić kao zapisničarke, u prekršajnom predmetu protiv I. okrivljene pravne osobe Hotel Novi Zagreb d.o.o. i protiv II. okrivljene odgovorne osobe Josipa Galinec, zbog djela prekršaja iz članka 296. stavka 1. točke 16. i stavka 2. Zakona o autorskom pravu i srodnim pravima ("Narodne novine" broj 111/21.), povodom optužnog prijedloga Hrvatskog društva skladatelja – ZAMP, broj: 333173-0001 od 6. prosinca 2022., 15. lipnja 2026.,
p r e s u d i o   j e 

	Na temelju članka 181. točke 5. u svezi članka 13. stavka 1. Prekršajnog zakona ("Narodne novine" broj 107/07., 39/13., 157/13., 110/15., 70/17., 118/18. i 114/22.), 

protiv I. okrivljene pravne osobe Hotel Novi Zagreb d.o.o., OIB: 80656816942, MBS: 081363002, sa sjedištem u Zagrebu, Ulica Ive Robića 2, i

II. okrivljene odgovorne osobe Josipa Galinec, sina Branka, rođenog 19.03.1972. u Varaždinu, državljanina RH, OIB: 58302139318, s prebivalištem u Zagrebu, Zelinska ulica 3, 

ODBIJA SE OPTUŽBA

da bi 7. siječnja 2022. oko 11:00 sati na recepciji hotela Novi Zagreb, Ive Robića 2, u Zagrebu, javno priopćavali autorska glazbena djela koristeći uređaj sa zvučnicima, omogućivši tako korištenje glazbenih djela u javnosti, iako za takvo priopćavanje, kao isključivo pravo općenito definirano u članku 32. i detaljnije određeno u članku 40. i 47. Zakona o autorskom pravu i srodnim pravima (dalje u tekstu ZAPSP), ne posjeduju Zakonom propisano odobrenje koje izdaje Hrvatsko društvo skladatelja, Udruga za kolektivno ostvarivanje prava svih domaćih i stranih autora glazbenih djela,

dakle, da bi kao pravna osoba i odgovorna osoba u pravnoj osobi bez odobrenja udruge za kolektivno ostvarivanje autorskog prava Hrvatskog društva skladatelja – Zaštita autorskih muzičkih prava, priopćili javnosti autorsko djelo,

čime da bi počinili djelo prekršaja iz članka 296. stavka 1. točke 16. i stavka 2. Zakona o autorskom pravu i srodnim pravima. 

Temeljem članka 140. stavka 2. Prekršajnog zakona troškovi prekršajnog postupka iz članka 138. stavka 2. točke 2. do 4. Prekršajnog zakona padaju na teret proračunskih sredstava.                                      
Obrazloženje

1. Hrvatsko društvo skladatelja – ZAMP, pod brojem: 333173-0001 podnijelo je 12. siječnja 2023. optužni prijedlog protiv I. i II. okrivljenika, zbog djela prekršaja činjenično i pravno opisanih u izreci ove presude.
2. Nakon provedenog postupka prvostupanjski sud je 2. veljače 2023. donio presudu, broj Pp-697/2023-13, kojom je I. i II. okrivljenika proglasio krivima. 
3. Povodom žalbe I. i II. okrivljenika na prvostupanjsku presudu, Visoki prekršajni sud Republike Hrvatske je 23. rujna 2025., riješio da se prihvaća žalba I. i II. okrivljenika, ukida pobijana presuda te se predmet vraća prvostupanjskom sudu na ponovno suđenje. 
4. Rješenje tog suda dostavljeno je ovom sudu 2. lipnja 2026., a u referadu suca 15. lipnja 2026.
5. Kako je od dana počinjenog prekršaja 7. siječnja 2022., proteklo više od 4 (četiri) godine, to je u smislu odredbe članka 181. stavka 5. u svezi člankom 13. stavkom 1. Prekršajnog zakona, nastupila zastara vođenja prekršajnog postupka. Trebalo je stoga primjenom citiranih zakonskih propisa riješiti kao u izreci.
6. Slijedom navedenog, temeljem propisa citiranog u izreci, optužba protiv I. i II. okrivljenika je odbijena, te je u skladu s time odlučeno da troškovi prekršajnog postupka iz članka 138. stavka 2. do 4. Prekršajnog zakona padaju na teret proračunskih sredstava.

U Zagrebu 15. lipnja 2026.
Zapisničarka									         Sudac
Ozana Tomić						                       Darjan Bižupić


Uputa o pravnom lijeku:
	Protiv ove presude dopuštena je žalba u roku od 8 dana od dana dostave prijepisa presude. Žalba se podnosi Općinskom prekršajnom sudu u Zagrebu, na adresu Zagreb, Avenija Dubrovnik 8, u dva primjerka, a o žalbi odlučuje Visoki prekršajni sud Republike Hrvatske.


Dostavna naredba:
1. I. okrivljenoj pravnoj osobi: Hotel Novi Zagreb d.o.o., Ulica Ive Robića 2, Zagreb,
2. II. okrivljenoj odgovornoj osobi: Josip Galinec, Zelinska 3, Zagreb,     
3. tužitelju: HDS ZAMP,
4. spis.

